

**Z a p i s n i k**

**sa 20. redovne sjednice Općinskog vijeća Općine Sutivan, održane dana 20. studenoga 2019. godine u prostorijama Općine Sutivan s početkom u 18:00 sati**

**Nazočni: Nisu nazočni:**

1. **Bartul Lukšić, predsjednik 7. Vlade Vladislavić, član, opravdao se**
2. **Zdenko Tonšić, član 8. Nedo Ivanović, član, opravdao se**
3. **Vanja Bulić, članica 9. Matko Radolfi, član, opravdao se**
4. **Petar Matijašević, član**
5. **Ante Vranješ, član**
6. **Ante Lukšić, član**

**Ostali nazočni:**

**Zamjenik načelnika: Valerio Radmilović**

**Voditelj poslova proračuna i financija, Maria Vraničić**

**Pročelnica JUO: Martina Burčul**

**Zapisničar -Tajnica: Anica Jurjević**

**Gost: Odvjetnik Dražen Mandić**

**Predsjednik Općinskog vijeća Općine Sutivan, Bartul Lukšić utvrđuje da je upravo 18:00 sati i da je na sjednici nazočno više od 50% članova Općinskog vijeća te da se mogu donositi pravovaljane odluke i zaključci.**

**Predsjednik Općinskog vijeća Općine Sutivan predlaže dopunu dnevnog reda sa točkom koja glasi:**

**„ Prijedlog Odluke o zamjeni nekretnina u vlasništvu Općine Sutivan i fizičkih osoba radi osiguranja socijalnog probitka mještana i privođenja nekretnine namjeni utvrđenoj prostorno-planskom dokumentacijom“.**

**Predsjednik daje na glasovanje predloženu dopunu. Nakon prebrojavanja glasova utvrđuje se da je dopuna dnevnog reda usvojena JEDNOGLASNO sa šest glasova ZA.**

**Predsjednik također predlaže, a s obzirom da je na današnjoj sjednici prisutan kao gost, odvjetnik Dražen Mandić i to kao punomoćnik fizičkih osoba s kojima bi se trebala provesti zamjena zemljišta, da se o prijedlogu s kojim je dopunjen dnevni red raspravlja i glasuje odmah nakon verifikacije zapisnika sa 19. Sjednice Općinskog vijeća Općine Sutivan.**

**Predsjednik daje na glasovanje predloženu izmjenu dnevnog reda. Nakon prebrojavanja glasova utvrđuje se da je JEDNOGLASNO sa 6 glasova ZA usvojena izmjena dnevnog reda.**

**Predsjednik daje na glasovanje predloženi dnevni red s usvojenom izmjenom i dopunom:**

1. Verifikacija zapisnika sa 19. sjednice Općinskog vijeća Općine Sutivan od 25.listopada 2019. god,
2. Prijedlog Odluke o zamjeni nekretnina u vlasništvu Općine Sutivan i fizičkih osoba radi osiguranja socijalnog probitka mještana i privođenju nekretnina namjeni utvrđenoj prostorno-planskom dokumentacijom,
3. Prijedlog I Izmjena i dopuna proračuna Općine Sutivan za 2019.godinu sa izmjenama programa javnih potreba i programa održavanja i gradnje komunalne infrastrukture,
4. Prijedlog Odluke o odabiru najpovoljnijeg ponuditelja za prodaju nekretnine u vlasništvu Općine Sutivan označena kao kat.čest.zem. 2123/16 k.o. Sutivan,
5. Prijedlog Odluke o izmjeni Odluke o izradi izmjena i dopuna Urbanističkog plana uređenje Sutivan-Istok,
6. Prijedlog Odluke o donošenju Strategije upravljanja imovinom od 2019.do 2025. godine i
7. Pitanja i odgovori.

**Nakon prebrojavanja glasova, utvrđuje se da je dnevni red usvojen JEDNOGLASNO sa 6 glasova ZA.**

**AD-1.**

**JEDNOGLASNO, sa 6 glasova ZA je verificiran zapisnik sa 19.redovne sjednice Općinskog vijeća Općine Sutivan od 25. listopada 2019.god.**

**KLASA: 023-01/19-01/0005**

**URBROJ: 2104/08-01/1-19-0003**

**AD- 2.**

**Uvodno izlaganje po ovoj točki podnijela je pročelnica Martina Burčul koja je izvijestila općinske vijećnike i ostale nazočne kako je temeljem Odluke općinskog vijeća o pokretanju postupka zamjene nekretnina radi ostvarivanja socijalnog probitka i privođenja nekretnine namjeni utvrđenoj prostorno planskom dokumentacijom, proveden natječajni postupak, te da su u otvorenom roku za dostavu ponuda, Ljubetić Ivica, Pandžić Ante, Dragojević Tomislav I Perić Dalibor dostavili svoju ponudu za zamjenu nekretnine u njihovu vlasništvu označenu kao kat.čest.zem. 190/1 k.o. Sutivan, ukupne procijenjene vrijednosti 25.877,80 eura, za nekretninu u vlasništvu Općine Sutivan označenu kao kat.čest.zem. 2123/7 k.o. Sutivan, ukupne procijenjene vrijednosti 59.219,38 eura. Također, da su ponuditelji dostavili i izjavu kojom se obvezuju da će isplatiti razliku u u tržišnoj vrijednost nekretnine koja iznosi 33.341,58 eura u korist Općine Sutivan, kao i da će nekretninu koju stječu u postupku zamjene koristiti isključivo za potrebe osobnog stambenog zbrinjavanja i zbrinjavanja članova uže obitelji.**

**Nitko se više ne javlja za raspravu, pa predsjednik zaključuje raspravu po ovoj točki i daje prijedlog Odluke na glasovanje.**

**Nakon prebrojavanja glasova, utvrđuje se da je JEDNOGLASNO sa 6 glasova „ZA“ usvojena Odluka o zamjeni nekretnina u vlasništvu Općine Sutivan i fizičkih osoba radi osiguranja socijalnog probitka mještana i privođenju nekretnina namjeni utvrđenoj prostorno-planskom dokumentacijom .**

**Napomena: Ugovor o zamjeni nekretnina sastavni je dio ove Odluke.**

**KLASA: 406-01/19-01/0040**

**URBROJ: 2104/08-01/1-19-0002**

**AD -3.**

**Uvodno izlaganje po ovoj točki podnijela je Maria Vraničić, Voditelj poslova proračuna i financija, koja je nazočne ukratko upoznala sa proračunskim stavkama čije povećanje, odnosno smanjenje je predloženo.**

**Nitko se ne javlja za raspravu, pa predsjednik zaključuje raspravu po ovoj točki i daje prijedlog I. Izmjena i dopuna proračuna za 2019. godinu, sa programima na glasovanje.**

**Nakon prebrojavanja glasova, utvrđuje se da je JEDNOGLASNO sa 6 glasova ZA usvojen prijedlog I. izmjena i dopuna proračuna Općine Sutivan te izmjene i dopune programa javnih potreba i program održavanja i gradnje komunalne infrastrukture.**

**KLASA:400-01/19-01/0033**

**URBROJ: 2104/08-01/1-19-0002**

**AD – 4**

**Uvodno izlaganje po ovoj točki podnijela je pročelnica Martina Burčul, koja je upoznala općinske vijećnike i ostale nazočne kako je temeljem Odluke općinskog vijeća o pokretanju postupka prodaje nekretnine označene kao kat.čest.zem. 2123/16, raspisan i proveden natječajni postupak. Po isteku roka za dostavu ponuda, nakon otvaranja i pregleda ponuda utvrđeno je da je najpovoljniji ponuditelj, ujedno i jedini, ponudio kupoprodajnu cijenu za nekretninu označenu kao kat.čest.zem. 2123/16 k.o. Sutivan u ukupnom iznosu od 998.300,00 kn. Spomenuta ponuda je dostavljena pravovremeno te ispunjava sve uvjete iz natječaja.**

**Nitko se ne javlja za raspravu. Pa predsjednik zaključuje raspravu po ovoj točki i daje prijedlog Odluke na glasovanje.**

**Nakon prebrojavanja glasova, utvrđuje se da je JEDNOGLASNO sa 6 glasova „za“** **usvojen Prijedlog Odluke o odabiru najpovoljnijeg ponuditelja za prodaju nekretnine u vlasništvu Općine Sutivan označena kao kat.čest.zem. 2123/16 k.o. Sutivan.**

**Napomena: Ugovor o kupoprodaji nekretnine.**

**KLASA:406-01/19-01/0030**

**URBROJ: 2104/08-01/1-19-0002**

**AD-5.**

**Uvodno izlaganje po ovoj točki podnijela je pročelnica Martina Burčul koja je nazočne upoznala da je ovu izmjenu Odluke potrebno izvršiti u skladu s traženjem Ministarstva graditeljstva i prostornog uređenja. Naime, nakon što je Ministarstvo graditeljstva i prostornog uređenja zaprimilo zahtjev Općine Sutivan za izdavanje suglasnosti na konačan prijedlog Izmjena i dopuna UPU Sutivan Istok, Ministarstvo je postupajući po zahtjevu Općine Sutivan utvrdilo da kartografski prikaz izmjena i dopuna nije usklađen s Odlukom o izradi izmjena i dopuna. Sukladno predmetnom utvrđenju Ministarstvo graditeljstva i prostornog uređenja zatražilo je od Općine Sutivan da se uskladi Odluka o izradi s kartografskim prikazom i to na predloženi način.**

**Vijećnici predlažu da se ubuduće uz ovakve i slične prijedloge Odluka dostavi grafika iz koje će biti vidljive, čestice lokacija i sl .**

**Nitko se više ne javlja za raspravu pa predsjednik zaključuje raspravu po ovoj točki i daje prijedlog Odluke na gladovanje.**

**Nakon prebrojavanja glasova utvrđuje se da je JEDNOGLASNO sa 6 glasova „ZA“ usvojen Prijedlog Odluke o izmjeni Odluke o izradi izmjena i dopuna Urbanističkog plana uređenje Sutivan-Istok .**

**KLASA: 350-05/18-01/0007**

**URBROJ: 2104/08-01/1-19-0001**

**AD -6.**

**Uvodno izlaganje po ovoj točki podnijela je pročelnica Martina Burčul, koja je upoznala nazočne da smo temeljem Zakona o upravljanju državnom imovinom dužni donijeti ovaj akt, kao temelj za upravljanje i raspolaganje imovinom u vlasništvu Općine Sutivan.**

**Nitko se ne javlja za raspravu, pa predsjednik zaključuje raspravu po ovoj točki i daje prijedlog Odluke na glasovanje.**

**Nakon prebrojavanja glasova, utvrđuje se da je JEDNOGLASNO sa 6 glasova „za“ donijeta Odluka o donošenju Strategije upravljanja imovinom od 2019. do 2025. godine i**

**KLASA: : 406-01/19-01-0093**

**URBROJ: 2104/08-01/1-19-0001**

**AD -7.**

**Predsjednik Općinskog vijeća, Bartul Lukšić predlaže da bi Renati Jonjić , kojoj su prijeko potrebna nova invalidska kolica uplati pun iznos, što su ostali članovi vijeća prihvatili.**

**Također, predsjednik Općinskog vijeća, Bartul Lukšić smatra da bi se trebalo povesti računa o uređenju prometa u centru mjesta, jer su automobili parkirani na neprikladan način, te smatra da bi se trebalo zabraniti parkiranje na rivi.**

**Što se tiče prometovanja kamiona pogotovo na predjelu Macela, smatra da bi se trebale postaviti visInske prepreke.**

**Glede neosvjetljene ulice Perića kala predlaže da se stave svjetla, jer je ulica mračna, a tu prolaze djeca iz vrtića i škole. On je u više navrata razgovarao s predstavnicima Lemon gardena, ali bezuspješno, pa smatra da bi Općine trebala rješiti problem.**

**Što se tiče saobraćaja po Velom mostu, ističe zamjenik načelnika, trebalo bi postaviti zapreke koje bi se uklopile u sam ambijent radi zaštite samog mosta od ulja koji ističe iz automobila**

**Dovršeno u 18:50 sati**

**Zapisničar PREDSJEDNIK**

**Anica Jurjević OPĆINSKOG VIJEĆA**

**Bartul Lukšić**

**KLASA: 023-01/19-01/0005**

**URBROJ:2104/08-01/1-19-0002**

**U Sutivanu, 21. studenog 2019.**